कुमुद मिश्रा

कुमुद मिश्रा एक भारतीय थिएटर और फिल्म अभिनेता हैं। उनकी शुरूआती भूमिकाओं में से एक 1995 में दूरदर्शन के नाटक स्वाभिमान में थी जिसमें उन्होंने एकनाथ नामक एक ट्रेड यूनियन नेता का किरदार निभाया था। इम्तियाज़ अली के रॉकस्टार के बाद उनके करियर में एक उतार चढ़ाव आया जहाँ उन्होंने खटाना का लोकप्रिय किरदार निभाया।  उनकी उल्लेखनीय फिल्में हैं: फिल्मिस्टन, रिवॉल्वर रानी, जॉली एलएलबी २, रांझणा, मुल्क (फ़िल्म), बदलापुर, बैंगिस्तान और अक्षय कुमार की एयरलिफ्ट जिसमें उन्होंने जेटी की भूमिका निभाई।  2017 में, उन्होंने फिल्म रुख में एक भूमिका निभाई। उन्होंने सुशांत सिंह राजपूत स्टारर फिल्म एम॰ एस॰ धोनी: द अनटॉल्ड स्टोरी में भी उल्लेखनीय भूमिका निभाई।

शिक्षा
वह राष्ट्रीय सैन्य स्कूल बेलगाम, कर्नाटक के पूर्व छात्र हैं। उसके बाद उन्होंने राष्ट्रीय नाट्य विद्यालय, दिल्ली से स्नातक किया।

व्यक्तिगत जीवन
कुमुद का विवाह अभिनेत्री आयशा रज़ा से हुआ। उनका एक बेटा है, कबीर मिश्रा।

सन्दर्भ

श्रेणी:जीवित लोग